CELEX: 32014R1255
Language: lt
Date: 2014-07-17 00:00:00
Title: 2014 m. liepos 17 d. Komisijos deleguotasis reglamentas (ES) Nr. 1255/2014, kuriuo, nustatant metinių ir galutinių įgyvendinimo ataskaitų turinį, įskaitant bendrų rodiklių sąrašą, papildomas Europos Parlamento ir Tarybos reglamentas (ES) Nr. 223/2014 dėl Europos pagalbos labiausiai skurstantiems asmenims fondo

2014 11 25   
               
               
                  LT
               
               
                  Europos Sąjungos oficialusis leidinys
               
               
                  L 337/46
               
            
         KOMISIJOS DELEGUOTASIS REGLAMENTAS (ES) Nr. 1255/2014
         2014 m. liepos 17 d.
         kuriuo, nustatant metinių ir galutinių įgyvendinimo ataskaitų turinį, įskaitant bendrų rodiklių sąrašą, papildomas Europos Parlamento ir Tarybos reglamentas (ES) Nr. 223/2014 dėl Europos pagalbos labiausiai skurstantiems asmenims fondo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. kovo 11 d. Europos Parlamento ir Tarybos reglamentą (ES) Nr. 223/2014 dėl Europos pagalbos labiausiai skurstantiems asmenims fondo (1), ypač į jo 13 straipsnio 6 dalį,
         kadangi:
         
                     (1)
                  
                  
                     Reglamentu (ES) Nr. 223/2014 Komisijos reikalaujama priimti deleguotuosius aktus, kuriais būtų papildomos neesminės su Europos pagalbos labiausiai skurstantiems asmenims fondu (toliau – Fondas) susijusios nuostatos;
                  
               
                     (2)
                  
                  
                     Reglamentu (ES) Nr. 223/2014 reikalaujama, kad valstybės narės Komisijai teiktų metines ir galutines įgyvendinimo ataskaitas, kuriose būtų pateikiama informacija apie veiksmų programų (VP) įgyvendinimą, įskaitant duomenis, susijusius su bendrais ir, kai taikoma, konkrečiais programos rodikliais;
                  
               
                     (3)
                  
                  
                     siekiant užtikrinti tinkamą VP įgyvendinimo ir jų indėlio siekiant konkrečių Fondo tikslų stebėseną, turėtų būti parengtos nuostatos dėl metinių ir galutinių įgyvendinimo ataskaitų turinio ir bendrų rodiklių, kurie turėtų būti teikiami, sąrašo;
                  
               
                     (4)
                  
                  
                     šiame reglamente nustatyti reikalavimai turėtų būti minimalūs, atsižvelgiant į Reglamento (ES) Nr. 223/2014 nuostatas, taip pat į taikytinos Sąjungos teisės nuostatas dėl asmenų apsaugos tvarkant asmens duomenis ir dėl laisvo tokių duomenų judėjimo, ypač į Europos Parlamento ir Tarybos direktyvą 95/46/EB (2);
                  
               
                     (5)
                  
                  
                     siekiant atsižvelgti į skirtingą VP I ir VP II remiamų veiksmų pobūdį ir laikantis skirtingų nuostatų, kurios taikomos kiekvienai VP, kaip nustatyta Reglamente (ES) Nr. 223/2014, metinių ir galutinių įgyvendinimo ataskaitų turiniui ir bendrų rodiklių, kurie turėtų būti teikiami dėl kiekvienos VP, sąrašui turėtų būti taikomi skirtingi reikalavimai. Siekiant atsižvelgti į konkretų poreikį apsaugoti asmenų, kurie remiami Fondo lėšomis, orumą ir sumažinti paramos gavėjams tenkančią administracinę naštą iki būtino minimumo laikantis Reglamente (ES) Nr. 223/2014 nustatytų reikalavimų, tam tikrų rodiklių vertės nustatomos remiantis organizacijų partnerių pateiktu informacija pagrįstu įverčiu, o ne galutinių paramos gavėjų pateikta informacija;
                     siekiant sudaryti sąlygas nedelsiant taikyti šiame reglamente numatytas priemones, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
                  
               PRIĖMĖ ŠĮ REGLAMENTĄ:
         
            1 straipsnis
            Dalykas
            Šiuo reglamentu Reglamento (ES) Nr. 223/2014 nuostatos papildomos nustatant metinių ir galutinių įgyvendinimo ataskaitų turinį, įskaitant bendrų rodiklių sąrašą.
         
         
            2 straipsnis
            Metinių ir galutinių įgyvendinimo ataskaitų turinys ir rodiklių sąrašas
            (Reglamento (ES) Nr. 223/2014 13 straipsnio 6 dalis)
            
               1.   Metinėse ir baigiamosiose įgyvendinimo ataskaitose pateikiama:
               
                           a)
                        
                        
                           informacija apie programos įgyvendinimą pagal bendrus iš dalies arba visiškai įgyvendintų veiksmų rodiklius;
                        
                     
                           b)
                        
                        
                           informacija apie veiksmus, kuriais atsižvelgiama į Reglamento (ES) Nr. 223/2014 5 straipsnio 6 ir 11 dalyse ir prireikus 13 dalyje nustatytus principus, ir tokių veiksmų vertinimas.
                        
                     Be pirmoje pastraipoje nurodytos informacijos, metinėse ir galutinėse VP II įgyvendinimo ataskaitose pateikiama informacija apie duomenis, susijusius su konkrečiais programos rodikliais ir kiekybiniais tikslais, rezultatų rodiklių vertės pokyčius bei pažangą, padarytą siekiant konkrečių veiksmų programos tikslų, ir tokios pažangos vertinimas.
            
            
               2.   1 dalies a punkte nurodyti rodikliai išvardyti priede.
            
            
               3.   Be pirmoje dalyje nurodytos informacijos, galutinėje įgyvendinimo ataskaitoje ir 2017 m. bei 2022 m. metinėse įgyvendinimo ataskaitose pateikiama informacija apie indėlį siekiant konkrečių ir bendrų Fondo tikslų, nurodytų Reglamento (ES) Nr. 223/2014 3 straipsnyje, ir tokio indėlio vertinimas.
            
         
         
            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2014 m. liepos 17 d.
            
               
                  Komisijos vardu
               
               
                  Pirmininkas
               
               José Manuel BARROSO
            
         
         
            (1)  OL L 72, 2014 3 12, p. 1.
         
            (2)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, 1995 11 23, p. 31).
      
      
         
            PRIEDAS
            VP I IR VP II BENDRI RODIKLIAI
            
               Išteklių rodikliai
            
            
                        1)
                     
                     
                        Visa tinkamų finansuoti viešųjų išlaidų, patvirtintų dokumentuose, kuriuose nustatomos veiksmų finansavimo sąlygos, suma
                     
                  
                        2)
                     
                     
                        Visa įgyvendinant veiksmus paramos gavėjų patirtų ir sumokėtų tinkamų finansuoti viešųjų išlaidų suma
                        Iš jų prireikus:
                        
                                    a)
                                 
                                 
                                    visa įgyvendinant veiksmus, susijusius su pagalbos maistu teikimu, paramos gavėjų patirtų ir sumokėtų tinkamų finansuoti viešųjų išlaidų suma
                                 
                              
                                    b)
                                 
                                 
                                    visa įgyvendinant veiksmus, susijusius su pagrindinės materialinės pagalbos teikimu, paramos gavėjų patirtų ir sumokėtų tinkamų finansuoti viešųjų išlaidų suma
                                 
                              
                  
                        3)
                     
                     
                        Visa Komisijai deklaruota tinkamų finansuoti viešųjų išlaidų suma
                     
                  Šie duomenys nurodomi eurais.
            VP I BENDRI RODIKLIAI
            
               Teiktos pagalbos maistu išdirbio rodikliai (1)
            
            
                        4)
                     
                     
                        Vaisių ir daržovių kiekis
                     
                  
                        5)
                     
                     
                        Mėsos, kiaušinių, žuvies ir jūros gėrybių kiekis
                     
                  
                        6)
                     
                     
                        Miltų, duonos, bulvių, ryžių ir kitų krakmolingų produktų kiekis
                     
                  
                        7)
                     
                     
                        Cukraus kiekis
                     
                  
                        8)
                     
                     
                        Pieno produktų kiekis
                     
                  
                        9)
                     
                     
                        Riebalų, aliejaus kiekis
                     
                  
                        10)
                     
                     
                        Paruoštų maisto produktų, kitų maisto produktų (nepriskirtų prie minėtų kategorijų) kiekis
                     
                  
                        11)
                     
                     
                        Paskirstytos pagalbos maistu bendras kiekis
                        iš kurio:
                        
                                    a)
                                 
                                 
                                    maisto, už kurio vežimą, skirstymą ir sandėliavimą sumokėta pagal VP, dalis (%)
                                 
                              
                                    b)
                                 
                                 
                                    Europos pagalbos labiausiai skurstantiems asmenims fondo lėšomis bendrai finansuoto maisto dalis, tenkanti partnerių organizacijų paskirstytam bendram maisto kiekiui (%) (2)
                                    
                                 
                              
                  
                        12)
                     
                     
                        Bendras paskirstytų valgio porcijų, iš dalies arba visiškai finansuotų pagal VP, skaičius (3)
                        
                     
                  
                        13)
                     
                     
                        Bendras paskirstytų maisto paketų, iš dalies arba visiškai finansuotų pagal VP, skaičius (4)
                        
                     
                  
               Teiktos pagalbos maistu rezultatų rodikliai (5)
            
            
                     
                        14)
                     
                     
                        Visas pagalbą maistu gaunančių asmenų skaičius
                        Iš kurio:
                        
                                    a)
                                 
                                 
                                    Jaunesnių nei 15 metų vaikų skaičius
                                 
                              
                                    b)
                                 
                                 
                                    Vyresnių nei 65 metų asmenų skaičius
                                 
                              
                                    c)
                                 
                                 
                                    Moterų skaičius
                                 
                              
                                    d)
                                 
                                 
                                    Migrantų, užsienio kilmės dalyvių, mažumoms (įskaitant marginalizuotas bendruomenes, pavyzdžiui, romus) priklausančių asmenų skaičius
                                 
                              
                                    e)
                                 
                                 
                                    Neįgaliųjų skaičius
                                 
                              
                                    f)
                                 
                                 
                                    Benamių skaičius
                                 
                              
                  
               Teiktos pagrindinės materialinės pagalbos išdirbio rodikliai
            
            
                        15)
                     
                     
                        Bendra paskirstytų prekių piniginė vertė
                        Iš kurios:
                        
                                    a)
                                 
                                 
                                    Bendra vaikams skirtų prekių piniginė vertė
                                 
                              
                                    b)
                                 
                                 
                                    Bendra benamiams skirtų prekių piniginė vertė
                                 
                              
                                    c)
                                 
                                 
                                    Bendra kitoms tikslinėms grupėms skirtų prekių piniginė vertė
                                 
                              
                  
                        16)
                     
                     
                        Vaikams paskirstytų svarbiausių kategorijų prekių sąrašas (6)
                        
                        
                                    a)
                                 
                                 
                                    Naujagimio kraitelis
                                 
                              
                                    b)
                                 
                                 
                                    Mokykliniai krepšiai
                                 
                              
                                    c)
                                 
                                 
                                    Kanceliarinės prekės, sąsiuviniai, plunksnakočiai, tapybos reikmenys ir kitos mokykloje reikalingos priemonės (ne apranga)
                                 
                              
                                    d)
                                 
                                 
                                    Sportinė apranga ir avalynė (sportiniai bateliai, triko, maudymosi kostiumėliai ir pan.)
                                 
                              
                                    e)
                                 
                                 
                                    Apranga (žieminiai paltai, avalynė, mokyklinės uniformos ir pan.)
                                 
                              
                                    f)
                                 
                                 
                                    Kitos kategorijos – nurodyti
                                 
                              
                  
                        17)
                     
                     
                        Benamiams paskirstytų svarbiausių kategorijų prekių sąrašas (6)
                        
                        
                                    a)
                                 
                                 
                                    Miegmaišiai/antklodės
                                 
                              
                                    b)
                                 
                                 
                                    Virtuvės reikmenys (puodai, keptuvės, stalo įrankiai ir pan.)
                                 
                              
                                    c)
                                 
                                 
                                    Apranga (žieminiai paltai, avalynė ir pan.)
                                 
                              
                                    d)
                                 
                                 
                                    Ūkiniai skalbiniai (rankšluosčiai, patalynė)
                                 
                              
                                    e)
                                 
                                 
                                    Higienos reikmenys (pirmosios pagalbos rinkiniai, muilas, dantų šepetėliai, vienkartiniai skustuvai ir pan.)
                                 
                              
                                    f)
                                 
                                 
                                    Kitos kategorijos – nurodyti
                                 
                              
                  
                        18)
                     
                     
                        Kitoms tikslinėms grupės paskirstytų svarbiausių kategorijų prekių sąrašas (6)
                        
                        
                                    a)
                                 
                                 
                                    Nurodyti kategorijas
                                 
                              
                  
               Teiktos pagrindinės materialinės pagalbos rezultatų rodikliai (5)
            
            
                     
                        19)
                     
                     
                        Visas pagrindinę materialinę pagalbą gaunančių asmenų skaičius
                        Iš kurio:
                        
                                    a)
                                 
                                 
                                    Jaunesnių nei 15 metų vaikų skaičius
                                 
                              
                                    b)
                                 
                                 
                                    Vyresnių nei 65 metų asmenų skaičius
                                 
                              
                                    c)
                                 
                                 
                                    Moterų skaičius
                                 
                              
                                    d)
                                 
                                 
                                    Migrantų, užsienio kilmės dalyvių, mažumoms (įskaitant marginalizuotas bendruomenes, pavyzdžiui, romus) priklausančių asmenų skaičius
                                 
                              
                                    e)
                                 
                                 
                                    Neįgaliųjų skaičius
                                 
                              
                                    f)
                                 
                                 
                                    Benamių skaičius
                                 
                              
                  VP II BENDRI RODIKLIAI
            
               Pagalbos socialinei įtraukčiai skatinti išdirbio rodikliai
            
            
                     
                        20)
                     
                     
                        Visas pagalbą socialinei įtraukčiai skatinti gaunančių asmenų skaičius
                        Iš kurio:
                        
                                    a)
                                 
                                 
                                    Jaunesnių nei 15 metų vaikų skaičius
                                 
                              
                                    b)
                                 
                                 
                                    Vyresnių nei 65 metų asmenų skaičius
                                 
                              
                                    c)
                                 
                                 
                                    Moterų skaičius
                                 
                              
                                    d)
                                 
                                 
                                    Migrantų, užsienio kilmės dalyvių, mažumoms (įskaitant marginalizuotas bendruomenes, pavyzdžiui, romus) priklausančių asmenų skaičius
                                 
                              
                                    e)
                                 
                                 
                                    Neįgaliųjų skaičius
                                 
                              
                                    f)
                                 
                                 
                                    Benamių skaičius
                                 
                              
                  Šie VP II duomenys yra asmens duomenys pagal Direktyvos 95/46/EB 7 straipsnį. Tvarkant tokius duomenis būtina laikytis teisinės prievolės, kuri duomenų valdytojui nustatyta Direktyvos 95/46/EB 7 straipsnio c punkte. Duomenų valdytojo sąvokos apibrėžtis pateikta Direktyvos 95/46/EB 2 straipsnyje.
            
               (1)  4–11 rodikliai apima bet kokio pavidalo maisto produktus, pvz., šviežius, konservuotus ir užšaldytus maisto produktus; duomenys nurodomi tonomis.
            
               (2)  Šio rodiklio vertės nustatomos remiantis organizacijų partnerių pateiktu informacija pagrįstu įverčiu.
            
               (3)  Valgio porcijos apibrėžtis gali būti nustatyta organizacijos partnerės ir (arba) veiksmo ir (arba) vadovaujančios institucijos lygmeniu. Šio rodiklio vertės nustatomos pagal organizacijų partnerių pateiktą vertinimą.
            
               (4)  Maisto paketo apibrėžtis gali būti nustatyta organizacijos partnerės ir (arba) veiksmo ir (arba) vadovaujančios institucijos lygmeniu. Maisto paketo dydis arba turinys neprivalo būti standartizuotas. Šio rodiklio vertės nustatomos pagal organizacijų partnerių pateiktą vertinimą.
            
               (5)  Šio rodiklio vertės nustatomos remiantis organizacijų partnerių pateiktu informacija pagrįstu įverčiu. Nesitikima ir nereikalaujama, kad šie rodikliai būtų pagrįsti galutinių paramos gavėjų pateikta informacija.
            
               (6)  Į sąrašą įtraukiamos visos svarbios kategorijos, apimančios bent 75 % paskirstytų prekių.